Balžų aliejus

Balžų aliejus (), balžos sėklų aliejus () – nevalgomas aliejus, ekstrakcijos būdu gaunamas iš vienmečio augalo abisininės balžos (Crambe abyssinica) sėklų.

Spalva nuo šviesiai iki auksiškai geltonos, su silpnu neutraliu kvapu.

 Panaudojimas 
Iš balžų aliejaus, turinčio labai daug eruko rūgšties, gaunamos tokios medžiagos kaip erukamidai, erukilo alkoholis, beheno rūgštis, behenilo alkoholis, vaško esteriai, riebalų rūgštys, brasilo ir pelargono rūgštys. Iš jų gaminami tepalai, šilumnešiai skysčiai, surfaktantai, dangų medžiagos, kosmetika, poliesteriai, plastikai, nailonas.Crambe. Australian Farm Diversification Information Service. September, 2002.

Eruko rūgštis tradiciškai išgaunama iš senų rapso veislių, kuriose šios rūgšties daug. Balžų aliejus kaip eruko rūgšties šaltinis konkuruoja su rapsų aliejais. Didžiausia balžų aliejaus rinka yra JAV.Economic Research Service (September, 1996). „Crambe, Industrial Rapeseed, and Tung Provide Valuable Oils“. Industrial Uses. United States Department of Agriculture. pp. 17–23.

Dėl didelio eruko rūgšties kiekio kosmetikos gaminių balžų aliejus suteikia plaukams ir odai žvilgumo, todėl jis yra silikoninės alyvos alternatyva.Crambe Seed Oil
Naudojant balžų aliejų gaminami muilas, losjonai, kremai, lūpų balzamas, plaukų priežiūros preparatai.

 Gamyba 
Apie 36–43% balžų sėklų masės sudaro aliejus, 55–60% kurio sudaro eruko rūgštis.

Balžų sėklų likučiai po ekstrakcijos gali būti panaudojami pašarams, bet prieš tai turi būti apdoroti. Sėklų (su pašalintomis ankštaromis) likučiuose būna 45–58% baltymų, kurių aminorūgščių sudėtis subalansuota. Likučiais JAV leidžiama šerti galvijus (iki 5% dienos raciono). Nerekomenduojama jais šerti neatrajojančių gyvulių.

 Nuorodos 

 Crambe Abyssinica

Kategorija:Augaliniai aliejai